Model subiect olimpiada de Istorie, clasa a 9-a, faza judeteana

SUBIECTUL I     ___________                   (40 de puncte) 
 
Citiţi cu atenţie sursele de mai jos: 
A. „În primul rând susţin că -i drept ca tocmai sărăcimea şi oamenii de rând de la 
Atena să fie favorizaţi faţă de oamenii de neam şi avuţi, ţinând seama că demos -ul 
furnizează forţa navală şi a adus, deci, cetăţii puterea […] Aşa stând lucrurile, e firesc ca  
funcţiile publice să fie accesibile oricui –  fie cele tra se la sorţi, fie cele comportând alegerea 
prin vot – şi ca dreptul la cuvânt să aparţină oricui doreşte ...”  
(Pseudo-Xenofon, Statul atenienilor) 
 
B. „Toate puterile Senatului şi ale poporului au trecut în mâinile lui Augustus şi, din 
acest moment, a fost instituită o veritabilă monarhie  … Desigur, romanii detestau în 
asemenea măsură termenul de monarhie, încât refuzau să -şi desemneze împăraţii cu 
numele de “regi”. Dar, cum întreaga guvernare a statului se afla sub controlul l or, desigur că 
trebuie conside raţi regi, chiar dacă, şi acum, magistraturile le sunt atribuite potrivit 
rânduielilor.”                                                                                (Dio Cassius, Istoria romană)  
 
C. ,,Retragerea administraţiei şi armatei romane din nordul Dunării (între 27 2 şi 
274/275) a fost determinată de presiunile tot mai consistente exercitate de către migratori. 
Incursiunile militare ale acestor popoare în imperiu au dus la abandonarea Daciei şi la 
fixarea frontierei pe un nou aliniament, mult mai uşor de apărat, cel al cursului Dunării. 
Această retragere romană la sud de marele fluviu are prin urmare, în primul rând, o natură 
militară. Imperiul Roman a luat decizia abandonării provinciei nord-dunărene în condiţiile 
restrângerii frontierelor sale şi a regrupării tactice militare şi strategice, î n vederea unei mai 
bune organizări. „Abandonarea” Daciei nu însemna renunţarea la importantele resurse 
economice ale Daciei (cereale, animale, miere, sare, aur, argint sau fier). Soluţia propusă de 
strategii militari şi politici era aceea de a reduce limes-ul, adică fixarea acestuia pe Dunăre 
cu păstrarea însă a unor capete de pod şi asigurarea unui control asupra spaţiului de la nord 
de fluviu.”                                                (Mircea Brie, O istorie socială a spațiului românesc) 
 
Pornind de la aceste surse istorice, răspundeți următoarelor cerințe: 
1. Menționați, din sursa B, două caracteristici ale funcţiei imperiale.                4 puncte 
2. Menționați, din sursa C, două consecințe ale retragerii administrației și armatei romane 
din nordul Dunării.                       4 puncte 
3. Scrieţi o relaţie cauză-efect stabilită între două informaţii selectate din sursa A, precizând 
rolul fiecăreia dintre aceste informaţii (cauză, respectiv efect).                           7 puncte 
4. Identificați o deosebire între regimul politic menționat în sursa A și cel menționat în sursa 
B, selectând câte o informație în acest sens din fiecare dintre cele două surse.        5 puncte                          
5. Prezentaţi două caracteristici ale culturii grecești în Antichitate.                           10 puncte                          
6. Formulaţi un punct de vedere referitor la evoluţia Imperiului Roman în secolele I î.Hr.  - III 
d.Hr., utilizând ca argumente câte o informație din sursa B, respectiv din sursa C.  
 10 puncte